hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Անկազմակերպ պատերազմ էր, մեզ անընդհատ նահանջ հրաման էին տալիս. պատերազմի մասնակից ենթասպա | Forrights.am
44-օրյա պատերազմն անկազմակերպ էր: forrights.am-ի հետ զրույցում նման կարծիք է հայտնում պատերազմի մասնակից, ենթասպա Կարեն Ղահիրյանը՝ նշելով՝ որ, մասնավորապես, իր ուղղությամբ զորքին հստակ հրամաններ չեն տրվել:
Կարեն Ղահիրյանը շուրջ 20 տարի ծառայել է Արցախի զինված ուժերում: 44-օրյա պատերազմի ընթացքում մարտական գործողություններին մասնակցել է Ֆիզուլիում, Մարտունիում և Հանդրութում: Նա զինտեխնիկայի տեղափոխումն է ապահովել:
«Մեզ մի քանի օր ասեցին ռակետներով մի կրակեք ԱԹՍ-ներին, պահեք սամայլոտների (նկատի ունի Բայրաքթարները,-հեղ) համար, բայց հետո բերեցին ռակետները, խնդիրը լուծվեց: ՀՕՊ-ը պետք է թիկունքում աշխատեր, ինչքան կարողացել աշխատել է: ԱԹՍ-ներից մեկը բռնում էր, երկուսը գալիս մտնում էր զորքի մեջ՝ ավերում էր»,- ասաց նա:
Կարեն Ղահիրյանն իր այն պնդումներին, թե պատերազմն անկազմակերպ է եղել, խուճապ է եղել, միաժամանկ նշում է՝ մինչև վիրավորվելը որևէ մեկից չի լսել, որ առաջնագծում հայտարարեն. «Արցախի համար կռվել պետք չէ, քանի որ հողերը ծախված են»:
«Ես պատերազմի ընթացքում չեմ լսել, որ գան ասեն՝ հողերը ծախած է, մի կռվեք, բայց որ հիմա վեր եմ լուծում, այդպես է ստացվում: Ով կպատկերացներ, որ թուրքը Քարին տակը կանցնի՝ կհասնի Շուշի: Հադրութ հասնելու ճանապարհն էլ էր դժվար, որ պահող լիներ՝ կմնար մեզ: Կազմակերպողները թողել են փախել: Մեծահարուստները, որոնք հեկտաներով հողեր ունեն, բիզնեսներ ունեն՝ թողել փախել են: Զինվորները մնացել կռվել են, ես չեմ տեսել, որ սպան զինվորին թողնի փախնի»,-ասաց նա:
Կարեն Ղահիրյանը վիրավորվել է Կարմիր Շուկայից  դեպի Հանդրութ տանող ճանապարհին: Ենթասպան և հինգ զինծառայող փորձել են ՀՕՊ համակարգը տեղափոխել Հադրութ, սակայն, ճանապարհին թիրախավորվել են թշնամու ԱԹՍ-ների կողմից:
«Հոկտեմբերի 11-ի գիշերը Հակաօդային պաշտպանության տեխնիկան էինք տեղափոխում Կարմիր շուկա գյուղից Հադրութ, այդ պահին ԱԹՍ-ներով հարձակվեցին: Մեր գլխավերևից երկու մետրի վրա պայթեցին հրթիռները: Հինգ հոգով էինք, մեկը զոհվեց, ես վիրավորվեցի: Մյուսները, փառք Աստծո, լավ են: Ես լսել եմ, որ թշնամին հոկտեմբերի 10-ից արդեն Հադրութում է եղել, բայց թե, երբ են ամբողջապես գրավել՝ չեմ կարող ասել: Ես պատերազմի հրադադարից երեք ամիս հետո եմ իմացել, որ մենք Շուշին ու Հադրութը կորցրել ենք, քանի որ անգիտակից եմ եղել»,- ասաց նա:
ԱԹՍ-ների հարվածից Կարեն Ղահիրյանը մարմնական լուրջ վնասվածքներ է ստացել, բեկորները դեռ գլխում են: Նշում է, որ Հայաստանում  հնարավոր չէ վիրահատության միջոցով հեռացնել, իսկ արտերկրում վիրահատվելու համար գումար չունի:
«Այդ օր ես գլխի վնասվածք ստացա, մինչև հիմա էլ գլխիս մեջ է, չեն հանում, ասում են՝ վտանգավոր է: Սրա պատճառով անընդհատ ցնցումների մեջ եմ ընկնում, դրա համար ուր գնում եմ կինս կամ երեխաներից մեկը հետս գալիս են, որ ցնցում լինի ինչ-որ մեկը օգնի: Դեղը գրպանս ման եմ գալիս հենց վատանում եմ՝ խմում եմ»,- ասում է նա:
Կարեն Ղահիրյանն այժմ անօթևան է: Ծնունդով Հադրութի շրջանի  Տող գյուղից է, որն այժմ թշնամու վերահսկողության տակ է: Ընտանիքի հետ բնակվում է Աբովյանի քաղաքի գիշերօթիկ դրպրոցի դասասենյակներից մեկում:
«Մի ամսից հանելու են, չգիտեմ, թե ուր եմ գնալու: Ձմեռն էին ուզում հանել, բողոքեցինք ասեցին լավ ամռանը կհանենք»,- ասաց նա:
Կարենը հույս ունի, որ մի օր ունենալու է իր տունը և զբաղվելու է մեղվապահությամբ, ինչպես ծննդավայրում:
Նախորդ նյութըԿրակոցներ՝ Երևանի կենտրոնում. վիրավորը «Մալխաս ջազ» ակումբի սեփականատերն է
Հաջորդ նյութըՓաշինյանը ժամանել է Փարիզ
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Ադրբեջանը կրկին խախտել է հրադադարի ռեժիմը
Նյու Յորքում կայացել է Փաշինյանի և Բլինքենի հանդիպումը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.